* **Curs: 2018/2019**
* **Justificació:**

Des de l’Oficina de Projectes Internacionals es dóna suport a la presentació de propostes de projectes en les convocatòries del programa Erasmus+: Strategic Partnerships, Knowledge Alliance, Erasmus Mundus, Capacity Building, etc.

Malgrat la participació per part d’investigadors de la UAB en aquestes convocatòries és significatiu, des del Vicerectorat de Relacions Internacionals es vol incentivar la participació de més investigadors de tots els àmbits de coneixement en aquest tipus de convocatòries i, en especial, per part de joves investigadors a qui pot ser molt rellevant per a la seva carrera acadèmica.

S’ha detectat que una de les raons per les quals no hi ha una participació més alta és, per una banda, el desconeixement de les opcions que aquestes convocatòries ofereixen a tots els àmbits de coneixement, i de l’altra, la complexitat a l’hora de preparar les propostes i els corresponents pressupostos i el desconeixement de com fer-ho per part d’investigadors sense experiència prèvia en projectes europeus.

Aquest curs de formació forma part d’un conjunt d’accions per a fomentar i donar suport a la participació en aquest tipus de convocatòries.

* **Objectius:**

Capacitar a tots aquells investigadors sense experiència prèvia amb projectes internacionals en la preparació de propostes en el marc del programa Erasmus+, per a la propera convocatòria de l’any 2019.

El curs se centrarà en l’Acció Clau 2:

* + Strategic Partnerships
  + Capacity Building

Perfil dels assistents:

* + PDI amb poca experiència o sense experiència prèvia en preparació de projectes europeus i que tinguin la voluntat de preparar projectes en el marc d’aquest programa, en properes convocatòries.
  + Gestors de projectes internacionals.
* **Metodologia:**

El curs consistirà en dues parts:

* + Part teòrica: conèixer els objectius de les dues convocatòries (Strategic Partnerships i Capacity Building), els criteris d’avaluació i com donar-hi resposta i els conceptes pressupostaris i com realitzar un pressupost.
  + Part pràctica: realització d’un cas pràctic de cada acció, en petits grups, que permeti posar en pràctica els coneixements adquirits en la part teòrica i posterior revisió en comú.
* **Continguts:**

**Part teòrica:**

1. Com treballar amb la Guia Erasmus+
2. Anàlisi dels criteris d’avaluació d’un Strategic Partnership: què ens demanen exactament?
   1. Relevance of the Project
   2. Quality of the Project Design and Implementation
   3. Quality of the Project Team and of the Cooperation Arrangements
   4. Impact and Dissemination
3. Anàlisi dels conceptes pressupostaris d’un Strategic Partnership
4. Anàlisi dels criteris d’avaluació d’un Capacity Building: què ens demanen exactament?
   1. Relevance of the Project
   2. Quality of the Project Design and Implementation
   3. Quality of the Project Team and of the Cooperation Arrangements
   4. Impact and Sustainability
5. Anàlisi dels conceptes pressupostaris d’un Capacity Building

**Part pràctica:**

Com redactar la proposta d’acord amb els criteris d’avaluació de la convocatòria.

En petits grups de treball es prepararà una proposta fictícia o real (segons interessi) en base a la convocatòria i formulari del 2018, amb l’objectiu de:

1. Respondre a les prioritats i objectius de la convocatòria
2. Acomplir amb tots els criteris d’avaluació
3. Preveure totes les possibles activitats finançables i preparar pressupost

* **Competències:**

Capacitació en la redacció de propostes de projectes en el marc del programa Erasmus+, i en especial Strategic Partnerships.

* **Observacions:**

Es planteja un curs de 12 hores, dividides en 3 blocs de 4 hores (tres matins), dins la mateixa setmana. El primer bloc es destinaria a la part teòrica i el segon i tercer blocs a la part pràctica.

Des de l’Oficina de Projectes Internacionals (OPI) es farà un seguiment acurat d’aquells casos que converteixin el treball del curs en propostes reals.